Για άλλες χρήσεις, δείτε: Πανελλήνιος (αποσαφήνιση).
*Για τα υπόλοιπα αθλητικά τμήματα του συλλόγου, δείτε: Πανελλήνιος Γ.Σ.*

Ο Πανελλήνιος Γυμναστικός Σύλλογος υπήρξε ένας από του πρωτοπόρους ελληνικούς συλλόγους στην εισαγωγή και την εξάπλωση του ποδοσφαίρου στην Ελλάδα. Συμμετείχε επίσης στον πρώτο ελληνικό ποδοσφαιρικό αγώνα και στα πρώτα πανελλήνια πρωταθλήματα του ΣΕΑΓΣ. Το τμήμα δεν είναι ενεργό από το 1908.

Ιστορία
-------

Στις 13 Ιανουαρίου του 1894 το διοικητικό συμβούλιο του Πανελληνίου αποφάσισε να εντάξει το ποδόσφαιρο στις δραστηριότητες του συλλόγου. Στις 29 Μαΐου του 1895 δημιουργείται τμήμα ποδοσφαίρου και έως το 1900 το ποδόσφαιρο καλλιεργείται στο γυμναστήριο της ομάδας σε ημερήσια διάταξη. Το 1899 ο Πανελλήνιος και ο Ποδηλατικός Όμιλος αγωνίστηκαν στον πρώτο ποδοσφαιρικό αγώνα που διεξήχθη στην Ελλάδα.
Δεν έχει εξακριβωθεί αν ο Πανελλήνιος ΓΣ ή ο Εθνικός ΓΣ, κατέκτησε το Πανελλήνιο Πρωτάθλημα της περιόδου 1898-1899.

Η πρώτη προσπάθεια συστηματικής ενασχόλησης με το ποδόσφαιρο στον Πανελλήνιο έγινε από του αδελφούς Καλαφάτη. Ο Γιώργος και ο Αλέξανδρος Καλαφάτης είχαν διαγραφεί από τον Εθνικό ΓΣ στις 3 Σεπτεμβρίου του 1906. Στις 18 Σεπτεμβρίου οι δυο αθλητές εγγράφηκαν στον Πανελλήνιο ΓΣ. Εκεί ασχολήθηκαν με τη δημιουργία μιας αξιόμαχης ομάδας.

Ο Πανελλήνιος ΓΣ συμμετείχε στο Πανελλήνιο Πρωτάθλημα του 1906 και κατατάχθηκε 3ος και τελευταίος μεταξύ των ομάδων. Στο Πρωτάθλημα του 1907 ο Πανελλήνιος τερμάτισε στην 4η θέση από τις 4 ομάδες που συμμετείχαν. Η σύνθεση της ομάδας περιλάμβανε του αθλητές: Κωνσταντίνος Τσικλητήρας (τερματοφύλακας), Δ. Παππάς, Μ. Ζαχαράκης (οπισθοφύλακες), Στ. Κουτρούμπης (αρχηγός), Δ. Σκουτέρης (μέσοι), Κ. Παπαηλιόπουλος, Ε. Αποστολόπουλος, Π. Οικονομίδης, Π. Κατσαρός, Γ. Αποστολόπουλος (εμπροσθοφύλακες).

Γιώργος Καλαφάτης
Κωστής Τσικλητήρας
Αγωνιζόμενος στο Πρωτάθλημα της περιόδου 1907-1908 ο Πανελλήνιος ΓΣ τερμάτισε στην 4η και τελευταία θέση. Ηττήθηκε με 3-1 από τον Εθνικό ΓΣ, σημείωσε ισοπαλία με τον Πειραϊκό Σύνδεσμο, όμως η ήττα του με 21-0 από το Γουδί δημιούργησε κλίμα δυσαρέσκειας στο σύλλογο. Μετά τη συντριπτική ήττα η διοίκηση του Πανεληνίου ΓΣ αποφάσισε να καταργήσει το ποδοσφαιρικό τμήμα. Ο Γιώργος Καλαφάτης μαζί με τον Δ.Παππά και έναν ακόμα αθλητή αποτελούσαν τους 3 καλύτερους αθλητές της ομάδας και ένα μήνα νωρίτερα με αυτούς στη σύνθεσή του ο Πανελλήνιος είχε κερδίσει το Γουδί. Στον ταπεινωτικό αγώνα με το Γουδί δεν αγωνίστηκαν λόγω προστριβής τους με τη διοίκηση.

Μετά από τη διακοπή λειτουργίας του ποδοσφαιρικού τμήματος του Πανελληνίου ο Γιώργος και ο Αλέξανδρος Καλαφάτης προχώρησαν στην ίδρυση του ΠΟΑ. Στις 10 Μαρτίου του 1908 ο Πανελλήνιος ΓΣ ενημερώθηκε από τον ΠΟΑ για την ίδρυσή του και οι 2 ομάδες σύναψαν φιλικές σχέσεις. Το Σεπτέμβριο του 1919 προτάθηκε από το σύμβουλο του Πανελληνίου ΓΣ η ένωσή του με την ομάδα του Καλαφάτη, η οποία είχε πάρει το όνομα Πανελλήνιος Ποδοσφαιρικός Όμιλος αλλά η συγχώνευση δεν κατέστη εφικτή μετά την άρνηση του ΠΠΟ.

Αξιόλογοι αθλητές
-----------------

* Βασίλειο της Ελλάδας Δ. Παππάς
* Βασίλειο της Ελλάδας Κωνσταντίνος Τσικλητήρας
* Βασίλειο της Ελλάδας Γιώργος Καλαφάτης
* Βασίλειο της Ελλάδας Στ. Κουτρούμπης

Παραπομπές
----------

1. 1 2  «Κουλούρη, Χριστίνα, Αθλητισμός και όψεις της αστικής κοινωνικότητας, Γενική Γραμματεία Νέας Γενιάς, Αθήνα, 1997, σελ.227». Αρχειοθετήθηκε από το πρωτότυπο στις 28 Αυγούστου 2012. Ανακτήθηκε στις 23 Μαρτίου 2013.
2. ↑  Τάσσος Σταθόπουλος, *Αχαϊκό Ποδόσφαιρο. Εκατόν είκοσι χρόνια (1891-2010)*, Εκδόσεις «Γιάννης Πικραμένος», Πάτρα 2010. ISBN 978-960-6628-27-6.
3. 1 2  Σίφης Βοτζάκης, 100 Χρόνια Παναθηναϊκός - Η Ιστορία 1908-2008, εκδόσεις Λιβάνη, 2008, σελ.22
4. ↑  Σίφης Βοτζάκης, 100 Χρόνια Παναθηναϊκός - Η Ιστορία 1908-2008, εκδόσεις Λιβάνη, 2008, σελ.25
5. ↑  Σίφης Βοτζάκης, 100 Χρόνια Παναθηναϊκός - Η Ιστορία 1908-2008, εκδόσεις Λιβάνη, 2008, σελ.71

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Η επίσημη ιστοσελίδα του Πανελληνίου

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πανελλήνιος Γυμναστικός Σύλλογος< |
| --- |
|  |
| Ομαδικά τμήματα | 
Μπάσκετ  · Βόλεϊ  · Χάντμπολ |
|  |
| Ατομικά τμήματα | 
Στίβος  · Κολύμβηση  · Ξιφασκία  · Τζούντο  · Άρση Βαρών  · Καράτε  · Πυγμαχία  · Τοξοβολία  · Πινγκ Πονγκ  · Σκάκι |
|  |
| Ανενεργά τμήματα | 
Ποδόσφαιρο  · Πάλη  · Μοντέρνο Πένταθλο  · Σκοποβολή  · Καταδύσεις |
|  |
| Έδρες τμημάτων | 
Κλειστό Πανελληνίου  · Γυμναστικές εγκαταστάσεις Πανελληνίου |
|  |
| Αθλητές | 
Ποδοσφαιριστές · Καλαθοσφαιριστές · Πετοσφαιριστές · Χεροσφαιριστές · Στίβου |
|  |
| Προπονητές | 
Μπάσκετ · Βόλεϊ · Στίβου |

 |